ถ้าพูดถึงเรื่องขนมไทย ต้องนึกถึงกะทิ ขนมไทยที่ใส่กะทิมีเยอะแยะ แต่ที่อร่อยๆส่วนใหญ่มะค่อยมี ไม่น่าเชื่อว่าจะมาเจออยู่ที่ตลาดเสรีมาร์เก็ต เดอะไนน์ หน้าร้านดูสะอาดสะอ้าน มีโถตักขนมอยู่ประมาณนึง และมีแบบที่ตักใส่แก้วไว้ take away ด้วย หน้าร้านมีวีดิโอ วนลูปการทำขนม ชมเพลินๆ 

วันนี้มีขนมให้เลือก 3 อย่าง รวมมิตร ปลากริม บัวลอย แต่ละอันดูน่าทานมากๆ

ขอเลือกเป็นรวมมิตร ดูเครื่องเยอะดี มีทั้งข้าวโพด วุ้น ทับทิมกรอบ ขนุน ที่สำคัญคือมีมะพร้าวอ่อนสไลด์บางๆ อันนี้อร่อยมาก น้ำกะทิ เข้มข้น หอมขนุน ทานแบบเย็นๆ เพราะเค้าโปะน้ำแข็งมาให้ อร่อยครบเครื่อง

มาพูดถึงเรื่องราคา ตอนแรกนึกว่าฟังคนขายผิด คนขายเป็นชาวต่างชาติ บอกเราว่า อี่สิบะ เราก็นึกว่า 20 บาท เค้าเน้นว่า มะช่ะค่ะ สี่สิบาท โอ้ววว เกิดมาเพิ่งเคยทานขนมตักๆ ชามละ 40 บาท ราคาเกือบเท่าข้าว ทำเอาตัวเซเล็กน้อย แต่ต้องยอมรับว่าเค้าใช้ของคุณภาพดี ปริมาณเหมาะสม สมกับเป็นอีกหนึ่งร้านขนมไทยที่ต้องกลับมาทานอีก

สรุป ขนมอร่อย ปริมาณเยอะ ใช้แต่ของคุณภาพ ราคาแรง
